“ธ.ไทยเครดิต” เตือนระวังเว็บคลิกเบต บิดเบือนข้อมูลข่าวสาร
“ธนาคารไทยเครดิต” เตือนลูกค้า ระวังเว็บคลิกเบต บิดเบือนข้อมูลข่าวสาร 
“ธนาคารไทยเครดิต” เตือนลูกค้า ระวังเว็บคลิกเบต บิดเบือนข้อมูลข่าวสาร
11 ส.ค. 2563

นายรอย ออกุสตินัส กุนารา กรรมการผู้จัดการ ธนาคารไทยเครดิต เพื่อรายย่อย แจ้งว่า ขณะนี้มีเว็บไซต์คลิกเบต (เว็บไซต์ที่พาดหัวแบบเร้าใจ ใช้ประโยชน์จากความสงสัยดึงดูดให้คลิกเข้าไปชมทันทีโดยไม่คำนึงถึงคุณภาพหรือความถูกต้องของข้อมูล) และเพจเฟซบุ๊กบางเพจให้ข้อมูลเกี่ยวกับผลิตภัณฑ์และบริการของธนาคารคลาดเคลื่อนจากความเป็นจริง โดยไม่ผ่านหน่วยงานข้อมูลข่าวสารอย่างเป็นทางการของธนาคาร สร้างความสับสน และความเข้าใจผิดให้แก่ผู้สนใจสินเชื่อ รวมถึงลูกค้าของธนาคาร
ทั้งนี้ จากเหตุการณ์ดังกล่าว ธนาคารจึงขอเรียนชี้แจงว่าลูกค้าธนาคารและผู้สนใจสินเชื่อสามารถติดตามข้อมูลข่าวสารของธนาคารได้ที่เว็บไซต์อย่างเป็นทางการ www.tcrbank.com และ Facebook Fanpage “Thai Credit Retail Bank” (www.facebook.com/TCRBank) รวมถึงสื่อ Official จากสำนักข่าวที่เชื่อถือได้เท่านั้น